En virtut del Decret 84/1985, de 21 de març (DOGC núm. 527, de 10.4.1985), es van aprovar les mesures per a la reforma de l'atenció primària de salut a Catalunya, les quals s'han consolidat mitjançant la publicació de la Llei 15/1990, de 9 de juliol, d'ordenació sanitària de Catalunya, que configura l'àrea bàsica de salut com a unitat territorial on es presta l'atenció primària de salut d'accés directe de la població.
D'acord amb això, mitjançant successives ordres del Departament de Sanitat i Seguretat Social s'ha sectoritzat l'atenció primària de salut a Catalunya amb l'establiment d'àrees bàsiques de salut.
Atès que la proposta de modificació de la delimitació de diverses àrees bàsiques de salut s'ha sotmès a informació pública mitjançant l'Edicte de 26 de novembre de 2003 (DOGC núm. 4024, de 4.12.2003), i ateses les al·legacions formulades;
Atès que el desdoblament de l'àrea bàsica de salut Castelldefels en les àrees bàsiques de salut Castelldefels-1 i Castelldefels-2, que s'incloïa en l'Edicte esmentat, esta condicionada a la posada en funcionament d'un nou centre d'atenció primària en Castelldefels, de manera que aquesta modificació es farà efectiva, mitjançant una nova ordre, en el moment que es posi en funcionament el centre d'atenció primària esmentat;
Es creen les àrees bàsiques de salut que figuren a l'annex 2 d'aquesta Ordre, amb l'abast i els límits territorials que s'hi especifiquen.
D'acord amb el que preveuen l'article 3.3 i la disposició transitòria 5 del Decret 84/1985, de 21 de març, s'han de reestructurar els partits mèdics integrats a les àrees bàsiques de salut a què fa referència aquesta Ordre per adaptar-los a la nova ordenació.
A aquest efecte, s'han de tramitar d'ofici els expedients corresponents, d'acord amb la normativa vigent, que ha de resoldre el Departament de Sanitat i Seguretat Social amb l'audiència prèvia de les persones interessades.
Disposicions addicionals.1 Les àrees bàsiques de salut a què fa referència aquesta Ordre seran objecte de les adaptacions oportunes en els límits i l'abast com a conseqüència de l'alteració de les circumstàncies que n'han determinat la delimitació.
Aquestes adaptacions s'han de tramitar amb subjecció als mateixos requisits exigits per a la seva creació..2 Les àrees bàsiques de salut que preveu aquesta Ordre, les adaptacions necessàries i les modificacions ulteriors s'han d'ajustar, en tot moment, a l'ordenació territorial de Catalunya.
Disposicions finals.1 Es faculta el director o la directora del Servei Català de la Salut per dictar les resolucions i prendre les mesures oportunes per a l'execució i el compliment del que preveu aquesta Ordre..2 Aquesta Ordre entrarà en vigor l'endemà que es publiqui al Diari Oficial de la Generalitat de Catalunya.
Consellera de Sanitat i Seguretat Social
Àrea Bàsica de Salut Badalona-9
Comprèn l'àmbit territorial del municipi de Badalona delimitat pel terme municipal de Santa Coloma de Gramenet, el carrer de Lepant, l'avinguda de Lloreda (números parells i senars) fins a la rambla de Sant Joan (incloent-hi la gasolinera i l'església), la travessera de Montigalà fins a la bifurcació, la línia horitzontal des de la bifurcació de la travessera de Montigalà fins al camí de Sant Jeroni de la Murtra, el camí de Sant Jeroni de la Murtra (números senars i números parells des del 52 fins al final) i l'autopista B-20.
Àrea Bàsica de Salut Badalona-10
Comprèn l'àmbit territorial del municipi de Badalona delimitat per la rambla de Sant Joan, l'autopista A-19, el carrer del Gregal, el camí de Sant Jeroni de la Murtra, la línia horitzontal des de la bifurcació de la travessera de Montigalà fins al camí de Sant Jeroni de la Murtra i la travessera de Montigalà.
Àrea Bàsica de Salut Badalona-11
Delimitada fins ara per l'Ordre de 12 de març de 1987 (DOGC núm. 820, de 25.3.1987).
Comprèn l'àmbit territorial del municipi de Badalona delimitat pel terme municipal de Santa Coloma de Gramenet, el terme municipal de Montcada i Reixac, el torrent de Can Ruti fins a l'avinguda de la Cerdanya, la línia recta des de l'avinguda de la Cerdanya fins al torrent de la Font, el torrent de la Font, el lateral de l'autopista A-19, la línia recta des de l'autopista A-19 fins al carrer del Gregal, el carrer del Gregal, l'avinguda dels Vents, el camí de Sant Jeroni de la Murtra (números parells fins al 50 inclòs), la línia paral·lela al camí de Sant Jeroni de la Murtra (des de l'altura del núm. 50 i per darrere dels blocs núm. 52 al 58 i del centre sociosanitari) fins a la intersecció amb l'autopista B-20, i el lateral de l'autopista B-20 fins al terme municipal de Santa Coloma de Gramenet.
Comprèn l'àmbit territorial dels municipis de Banyoles, Camós, Cornellà del Terri, Crespià, Esponellà, Fontcoberta, Mieres, Palol de Revardit, Porqueres, Sant Miquel de Campmajor i Serinyà, i l'àmbit territorial del nucli de Sant Joan de Montbó (pertanyent al municipi de Canet d'Adri).
Àrea Bàsica de Salut la Bisbal d'Empordà
Comprèn l'àmbit territorial dels municipis de la Bisbal d'Empordà, Corçà, Cruïlles, Monells i Sant Sadurní de l'Heura, Foixà (llevat del nucli de Sant Llorenç de les Arenes), Forallac, Palau-sator, Parlavà, Rupià, Ullastret i Ultramort.
Àrea Bàsica de Salut les Borges Blanques
Comprèn l'àmbit territorial dels municipis de l'Albagés, l'Albi, Arbeca, les Borges Blanques, Castelldans, Cervià de les Garrigues, el Cogul, l'Espluga Calba, la Floresta, Fulleda, Juneda, els Omellons, la Pobla de Cérvoles, Tarrés, el Vilosell i Vinaixa.
Comprèn l'àmbit territorial dels municipis de Bordils, Celrà, Flaçà, Juià, Madremanya, la Pera, Sant Joan de Mollet i Sant Martí Vell, i l'àmbit territorial del nucli de Sant Llorenç de les Arenes (pertanyent al municipi de Foixà).
Àrea Bàsica de Salut Cubelles-Cunit
Comprèn l'àmbit territorial dels municipis de Cubelles i Cunit i l'àmbit territorial dels nuclis Costa-Cunit-Castellet i els Rosers (pertanyents al municipi de Castellet i la Gornal).
Àrea Bàsica de Salut Garraf Rural
Comprèn l'àmbit territorial dels municipis de Canyelles, Olivella i Sant Pere de Ribes.
Comprèn l'àmbit territorial dels municipis de Canet d'Adri (llevat del nucli de Sant Joan de Montbó), Sant Gregori (llevat del nucli de Constantins) i Sant Martí de Llémena, i l'àmbit territorial del municipi de Girona delimitat pel terme municipal de Sant Gregori, el terme municipal de Salt, el riu Ter i el terme municipal de Sarrià de Ter.
Àrea Bàsica de Salut Pla d'Urgell
Comprèn l'àmbit territorial dels municipis següents: Barbens, Bell-lloc d'Urgell, Bellvís, Castellnou de Seana, Fondarella, Golmés, Ivars d'Urgell, Linyola, Miralcamp, Mollerussa, el Palau d'Anglesola, el Poal, Puiggròs, Sidamon, Torregrossa, Vilanova de Bellpuig i Vila-sana.
Àrea Bàsica de Salut Sant Andreu de la Barca
Comprèn l'àmbit territorial del municipi de Sant Andreu de la Barca, l'àmbit territorial del barri de Can Sunyer (pertanyent al municipi de Castellví de Rosanes) i l'àmbit territorial de les urbanitzacions Can Canonge, Can Llopard, Can Negre, Can Palet i la Soleia (pertanyents al municipi de Corbera de Llobregat).
Àrea Bàsica de Salut Santa Coloma de Gramenet-5
Delimitada fins ara per l'Ordre de 2 de setembre de 1998 (DOGC núm. 2726, de 17.9.1998).
Comprèn l'àmbit territorial del municipi de Santa Coloma de Gramenet delimitat pel carrer de Mossèn Cinto Verdaguer, el carrer d'Irlanda, el passatge dels Brancatges, el carrer de Sant Andreu, el carrer Flor i Cel, el carrer dels Pirineus, el passatge dels Pirineus, el carrer de Circumval·lació, l'avinguda del Sanatori, el terme municipal de Sant Adrià de Besòs i el marge dret del riu Besòs.
Comprèn l'àmbit territorial dels municipis de Cervelló, la Palma de Cervelló, Corbera de Llobregat (llevat de les urbanitzacions de Can Canonge, Can Llopard, Can Negre, Can Palet i la Soleia) i Vallirana.
Comprèn l'àmbit territorial del municipi de Pallejà.
Àrea Bàsica de Salut Santa Coloma de Gramenet-6
Comprèn l'àmbit territorial del municipi de Santa Coloma de Gramenet delimitat pel carrer de Sicília, el carrer de Mozart, el carrer de Liszt, el carrer de Jaén, el terme municipal de Badalona, el carrer de Circumval·lació, el passatge dels Pirineus, el carrer dels Pirineus, el carrer de Flor i Cel, el carrer de Sant Andreu, el passatge dels Brancatges, el carrer d'Irlanda, el carrer de Mossèn Cinto Verdaguer, el carrer del Doctor Pagès i la rambla de Sant Sebastià, la qual se segrega de l'Àrea Bàsica de Salut Santa Coloma de Gramenet-5.